**Între Hypnos și Apollo**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Între Hypnos și Apollo

...

Mă strigă-n legea lui pământul

De dincolo, mă strigă cerul,

Să ia din mine efemerul

Și să-mi rămână gol mormântul!

...

Ca floarea ce-o adoarme gerul

Ca iarba ce-o apleacă vântul

Mă rup și demonul și sfântul

Că eu le sunt prizonierul!

...

Născut aici să-ajung acolo

Prins între pământ și cer,

Plimbat mereu de colo-colo

...

De-o soartă cu dinți de fier

Între Hypnos și Apollo,

Nu-s nici etern, nici efemer!